**Dyddiad cyhoeddi:** 6ed Hydref 2024

**Cais Rhyddid Gwybodaeth 276/24**

**Rydych chi wedi gofyn y canlynol i ni...**

**1. A fyddech cystal â darparu taenlen i mi ar ffurf XLSX neu ODS gyda rhestr o rybuddion ‘Peidio â Theithio’ neu rybuddion cyfatebol a gyhoeddwyd ar gyfer eich rhwydwaith yn 2023 a 2024 hyd at 2359 20/10/2024.**

**Yn y daenlen, ar gyfer pob rhybudd, rhowch golofn gyda’r dyddiad dechrau, colofn gyda’r dyddiad gorffen, colofn yn nodi’r ardal y mae’r rhybudd yn effeithio arni, a cholofn gyda’r rheswm dros gyhoeddi’r rhybudd.**

**Os yw’n bosibl, byddai colofn ychwanegol gyda chategori eang am y rheswm fel ‘staffio’, ‘tywydd’, ‘streic’ ac ati yn cael ei gwerthfawrogi’n fawr.**

**2. Mewn taenlen ar wahân, rhowch wybodaeth i mi am drefniadau staffio ar ddydd Sul o’i gymharu â gweddill yr wythnos.**

**Yn benodol, rhowch yr wybodaeth ganlynol ar wahân ar gyfer a. gyrwyr trenau a b. gardiau/goruchwylwyr, wedi’i rhannu yn ôl depo neu ganolfan, ar 20/10/2024:**

**i. Cyfanswm staff yn y depo neu’r ganolfan ar gyfer pob math o staff.**

**ii.                        Nifer y mathau hyn o staff sy’n cael eu contractio i weithio ar ddydd Sadwrn fel rhan o’r wythnos waith, yn hytrach na goramser.**

**iii.                      Nifer y mathau hyn o staff sy’n cael eu contractio i weithio ar ddydd Sul fel rhan o’r wythnos waith, yn hytrach na goramser.**

**YMATEB**

Gweler y taenlenni sydd ynghlwm sy’n cynnwys gwybodaeth i ateb eich cais.

Nodwch y canlynol -

* Dim ond am y 12 mis diwethaf y cedwir data ar gyfer cwestiwn 1.
* Mae pob gyrrwr dan gontract i weithio ar ddydd Sul o fis Mehefin 24. Bydd Goruchwylwyr dan gontract i weithio ar ddydd Sul ond ddim tan Mai 25.
* Mae gyrwyr a goruchwylwyr dan gontract i weithio ar ddydd Sadwrn.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".